Document ID: 31972R0688

ΚΑΝΟΝΙΣΜΟΣ (ΕΟΚ) αριθ. 688/72 ΤΗΣ ΕΠΙΤΡΟΠΗΣ της 28ης Μαρτίου 1972 περί τροποποιήσεως του κανονισμού (ΕΟΚ) αριθ. 1767/68 της Επιτροπής "περί του καθεστώτος των ελαχίστων τιμών εξαγωγής προς τις τρίτες χώρες, βολβών, κρομμύων και κονδύλων που προορίζονται για την παραγωγή ανθέων"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί συστάσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1), και ιδίως το άρθρο 7 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1767/68 της Επιτροπής της 6ης Νοεμβρίου 1968 περί του καθεστώτος των ελαχίστων τιμών εξαγωγής προς τις τρίτες χώρες βολβών, κρομμύων και κονδύλων(2), όπως τροποποιήθηκε από τον κανονισμό (ΕΟΚ) αριθ. 1946/70(3), προβλέπει στο άρθρο 1, ότι οι ελάχιστες τιμές εξαγωγής καθορίζονται κατ' έτος το βραδύτερο την 31η Οκτωβρίου, εξαιρέσει εκείνων για τις βεγόνιες, τις συνίγγιες, τους γλαδιόλους, τις ντάλιες και τον κρίνο, οι οποίες έχουν καθορισθεί το βραδύτερο την 31 Δεκεμβρίου και ότι κάθε Κράτος μέλος ανακοινώνει κατ' έτος προ της 1ης Δεκεμβρίου για τις βεγόνιες, τις συνίγγιες, τους γλαδιόλους, τις ντάλιες και τον κρίνο και προ της 15ης Οκτωβρίου για τα λοιπά προϊόντα, τα οποία υπόκεινται στο καθεστώς των ελαχίστων τιμών εξαγωγής κάθε στοιχείο εκτιμήσεως επί της εξελίξεως των τιμών, στις διεθνείς αγορές και επί του επιπέδου των ελαχίστων τιμών οι οποίες καθορίζονται-
ότι η πείρα δεικνύει ότι τα Κράτη μέλη δεν είναι σε θέση να παράσχουν τις πληροφορίες που αναφέρονται στο άρθρο 1 παράγραφος 3 του κανονισμού (ΕΟΚ) αριθ. 1767/68 εντός των προβλεπομένων προθεσμιών-
ότι για να εξασφαλισθεί η ορθή εφαρμογή του κανονισμού αυτού πρέπει να τροποποιηθούν οι διάφορες ημερομηνίες που προβλέπονται για τη μεταβίβαση των πληροφοριών αυτών, κατά συνέπεια δε, για τον καθορισμό των ελαχίστων τιμών εξαγωγής των διαφόρων βολβών που προορίζονται για την παραγωγή ανθέων-
επειδή τα μέτρα τα προβλεπόμενα στον παρόντα κανονισμό είναι σύμφωνα προς τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το κείμενο των δύο πρώτων περιόδων του άρθρου 1 παράγραφος 1 του κανονισμού (ΕΟΚ) αριθ. 1767/68 αντικαθίσταται από το ακόλουθο κείμενο:
"1. Οι ελάχιστες τιμές εξαγωγής που προβλέπονται στο άρθρο 7 του κανονισμού (ΕΟΚ) αριθ. 234/68 καθορίζονται κατ' έτος το αργότερο:
- την 31η Μαρτίου για τις βεγόνιες, τις συνίγγιες, τους γλαδιόλους, τις ντάλιες και τον κρίνο-
- την 31η Ιανουαρίου για τα λοιπά προϊόντα.
Οι τιμές αυτές εφαρμόζονται επί των προϊόντων της εσοδείας η οποία ακολουθεί την ημερομηνία του καθορισμού τους."
2. Στην παράγραφο 3 του ιδίου άρθρου οι ημερομηνίες της 1ης Δεκεμβρίου και της 15ης Οκτωβρίου αντικαθίστανται αντιστοίχως από εκείνες της 1ης Μαρτίου και της 1ης Ιανουαρίου.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δευσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 28 Μαρτίου 1972.

Labels: 3
2
6